
                           E L Ő T E R J E S ZT É S
A Szolnoki Kistérség Többcélú Társulása Társulási Megállapodásának módosításáról 

Tisztelt Képviselő-testület !
A Szolnoki Kistérség Többcélú Társulása a Társulási Megállapodás módosítását fogadta el a 34/2012. (III.28.) számú határozatával.  

A települési önkormányzatok többcélú társulásáról szóló 2004. évi CVII. Törvény 3. § (1) bekezdése d) pontja alapján a többcélú kistérségi magállapodás tartalmazza a  meglévő – vagy tervezett – közös fenntartású intézmények megjelölését, melyek biztosítják a többcélú kistérségi társulás által ellátott önkormányzati közszolgáltatásokat.

A területfejlesztésről és a területrendezésről szóló 1996. évi XXI. törvény rendelkezései megváltoztak, mely szerint  a kistérség fejlesztési tanácsra vonatkozó szabályozás 2012. január 1-jétől már nem hatályos. 

A települési önkormányzatok többcélú társulásáról szóló 2004. évi CVII. törvény változása alapján a többcélú társulások eddigi legalább 4 feladat-és hatáskörellátása esetén- oktatás és nevelés, szociális ellátás, egészségügyi ellátás, területfejlesztés – kaphattak az éves költségvetési törvény alapján ösztönző támogatást. 2012. január 1-től területfejlesztésre, mint feladatkörre vonatkozó hivatkozás a törvényből hatályon kívül helyezésre került.

Az államháztartásról szóló 1992. évi XXXVIII. törvény, valamint a költségvetési szervek belső ellenőrzéséről szóló 193/2003. (XI. 26.) kormányrendelet hatályát vesztette. 

A tavalyi év folyamán elfogadásra került az államháztartásról szóló 2011. évi CXCV. törvény, az államháztartásról szóló törvény végrehajtásáról szóló 368/2011. (XII. 31.) Kormányrendelet, valamint a költségvetési szervek belső kontrollrendszeréről és a belső ellenőrzésekről szóló 370/2011. (XII.31.) Kormányrendelet, melyek további módosításokat von maga után a Társulási Megállapodásban és a Szervezeti és Működési Szabályzatban.
A Szolnoki Kistérség Többcélú Társulása Társulási Tanácsa által elfogadott Társulási Megállapodás módosítását a társulásban részt vevő minden képviselő-testületnek tárgyalnia kell.  A társulásban résztvevő Képviselő-testületek mindegyikének minősített többséggel hozott döntése szükséges a  többcélú kistérségi  társulási megállapítás módosításához.

Kérem a Tisztelt Képviselő-testületet a módosítás elfogadására.

Határozati javaslat:

……/2012.(……..) önkormányzati határozat
A Szolnoki Kistérség Többcélú Társulása Társulási Megállapodás módosításáról

Martfű Város Önkormányzatának Képviselő-testülete a települési önkormányzatok többcélú kistérségi társulásairól szóló 2004. évi CVII. törvény, az államháztartásról szóló 2011. évi CXCV. törvény, valamint az e törvény végrehajtásáról szóló 368/2011. (XII.31.) Kormányrendelet, és a költségvetési szervek belső kontrollrendszeréről és belső ellenőrzéséről szóló 370/2011. (XII.31.) Kormányrendelet alapján megtárgyalta a Szolnoki Kistérség Többcélú Társulása Társulási Megállapodás módosítását, melyet e határozat melléklete szerint elfogad.

Erről értesülnek:

1./ JNSZ. Megyei Kormányhivatal

2./ Valamennyi képviselő helyben

3./Kitérségi Iroda

Martfű, 2012. április 18.

